**VOLONTERSKI KLUB „ARBO-Ok!**

Volonterski klub osniva SŠ „Arboretum Opeka“ Marčan, sa sjedištem u Marčanu, Vinička 53. Učenici i nastavnici uključuju se u Volonterski klub (u daljnjem tekstu Klub) na početku školske godine na način da razrednici animiraju zainteresirane učenike. Nakon toga voditelji Kluba educiraju učenike i pojašnjavaju im osnovna načela volonterizma (prema Zakonu o volonterstvu).

Voditelji kluba su prof. **Rajka Ponud**ić i prof. **Ervin Nižetić**. Klub je otvoren za suradnju s ostalim volonterskim klubovima.

Volonterski klub ima četiri skupine koje pokrivaju različite aktivnosti djelovanja. To su:

1. Rad s djecom 2. Rad sa starijim osobama 3. Rad sa životinjama 4. Humanitarne akcije u školi i široj društvenoj zajednici

Učenici, volonteri među sobom odabiru generacijske koordinatore (za 1.,2.,3., i 4. razred) koji izrađuju plan volontiranja (u dogovoru s voditeljima) i prate aktivnosti volontera. Rad volontera se pažljivo evidentira i po mogućnosti dokumentira. Razrednici učenika koji volontiraju dodatno prate njihova postignuća u tijeku školske godine kako učenici ne bi zanemarili svoje školske obaveze pozivajući se na volontiranje.

**TEMELJNA NAČELA VOLONTIRANJA**

Prema zakonu o volonterstvu to su:

* Načelo zabrane diskriminacije volontera i korisnika volontiranja
* Načelo zaštite korisnika volontiranja
* Načelo zabrane iskorištavanja volontera
* Načelo zaštite maloljetnih volontera
* Načelo inkluzivnog volontiranja
* Načelo besplatnosti volontiranja
* Načelo dobrovoljnosti i solidarnosti volontiranja
* Načelo transnacionalnosti volontiranja

Volontiranje organizira organizator volontiranja tj. škola prema čl.7 Zakona o volonterstvu. Organizator volontiranja utvrđuje potrebu za uključivanjem volontera, vrstu aktivnosti i postupke pružanja usluga temeljem programa volontiranja.

**Volontiranjem se doprinosi društvenom razvoju, građanskom sudjelovanju, socijalnoj koheziji i socijalnom uključivanju. Volontiranjem se stječu iskustva i razvijaju kompetencije potrebne i korisne za aktivno sudjelovanje u društvu, osobni razvoj i osobnu dobrobit.**

MJESTO REALIZACIJE:

* SŠ „Arboretum Opeka“ Marčan (povremene akcije prikupljanja odjeće, obuće, prehrambenih namirnica te higijenskih i drugih potrepština za potrebe naših učenika ili drugih)
* Caritasova kuhinja (pučka )- uključivanje u rad kuhinje i podjeli toplih obroka
* Dom za starije i nemoćne u Varaždinu (stacionar), Cestici - posjet korisnicima koji nemaju svoje bliže članove obitelji i koje nitko ili samo povremeno netko posjećuje
* Socijalna samoposluga „Kruh sv.Antuna Varaždin“- uključivanje u realizaciju njihovih akcija u školi i po potrebi pomoć na terenu
* Angažiranje u udruzi „Uz tebe sam“ u Varaždinskoj bolnici
* Udruga Spas-briga o napuštenim životinjama
* Varaždinski bazeni

**Članovi kluba će prema mogućnostima pružati pomoć pojedinim učenicima ili njihovim obiteljima naše škole (kantina, izleti, maturalna zabava, maturalno putovanje i sl.) kroz akcije koje sami osmisle i akcije Crvenog križa i Caritasa.**

|  |  |  |
| --- | --- | --- |
| **AKTIVNOSTI** | **SADRŽAJ** | **REALIZACIJA** |
| 1. Okupljanje  učenika/učenica | -dogovor o radu u školskoj godini 2014./15.  -informiranje učenika i učenica o postojanju volonterskog kluba u školi | Voditelji (1 sat) |
| 2. Provođenje edukacije volontera/volonterki  Upoznavanje s programom i područjima aktivnosti | Kratka prezentacija volonterskog rada upoznavanje s pravima i obvezama volontera | Voditelji (4 sata) |
|  | Voditelji volonterskog kluba upoznat će volontere sa sadržajem rada u pojedinim ustanovama kao što su: Dom za starije i nemoćne osobe, Pučka kuhinja ( Caritas), udruga Spas, Socijalna samoposluga „Kruh sv. Antuna , dječja pedijatrija i pedijatrija na odjelu interne |  |
| 3. Volontiranje u Domu za starije i nemoćne osobe | Po dogovoru sa socijalnom radnicom - razgovor ili društvene igre - jednostavni poslovi (kupovanje lijekova, namirnica) | Jednom tjednom, nakon nastave 13:00-14:00  Subotom ujutro |
| 4. Volontiranje u Pučkoj kuhinji (Caritasa) | Svake subote ili po dogovoru volontiranje u pučkoj kuhinji | Subotom od 7:00 do 12 sati  2-3 volontera/ki |
| 5. Volontiranje u Socijalnoj samoposlugi „Kruh sv. Antuna“ Vž | Četvrtkom  - slaganje i podjela namirnica, razgovor s korisnicima  -prikupljanje namirnica u velikim centrima kao što su: Kaufland, Branka, Plodine, Konzum… | Četvrtkom od 16 do 18  Subota, nedjelja  Od 8-13 sat, 13-19 sati  2 - 4 volontera/ki |

|  |  |  |
| --- | --- | --- |
| **AKTIVNOSTI** | **SADRŽAJ** | **REALIZACIJA** |
| 6. Volontiranje u Udruzi SPAS- briga o napuštenim životinjama | - u dogovoru s udrugom obaviti edukaciju i način pristupa životinjama | - prema potrebi |
| 7. Humanitarne akcije u školi, Crveni križ, Caritas, Socijalna samoposluga… | - organizacija i prikupljanje pomoći | Voditelji Kluba i volonteri  50 sati |
| 8. Varaždinski bazeni  Udruga „Uz tebe sam“ Vž | - pružanje pomoći djeci s teškoćama pri rehabilitaciji | -prema utvrđenom planu |
| 9. Administrativno- promidžbene | - vođenje evidencije o volonterskim aktivnostima  - izvještavanje ravnateljice o volonterskim aktivnostima  -izvještavanje medija o volonterskim aktivnostima (VTV, tiskovine)  - suradnja s Udrugama i drugim volonterskim klubovima | - voditelji Kluba i koordinatori |